ANAN โชว์ยอดขาย Q1 กว่า 5.3 พันล้าน ตอบรับกลยุทธ์ URBAN CARAVAN
ANAN โกยยอดขายไตรมาส 1/66 กว่า 5.3 พันล้านบาท สะท้อนถึงการตอบรับที่ดีของกลยุทธ์การตลาดในรูปแบบของ ANANDA URBAN CARAVAN
ANAN โกยยอดขายไตรมาส 1/66 กว่า 5.3 พันล้านบาท สะท้อนถึงการตอบรับที่ดีของกลยุทธ์การตลาดในรูปแบบของ ANANDA URBAN CARAVAN
16 พ.ค. 2566

นางสาวลิมลี่ ทิพพงษ์ประภาส ประธานเจ้าหน้าที่สายงานการเงิน บริษัท อนันดา ดีเวลลอปเม้นท์ จำกัด (มหาชน) หรือ ANAN กล่าวว่า ผลดำเนินงานในไตรมาส 1/66 ทำยอดขายได้ 5.3 พันล้านบาท และมียอดโอน 3.45 พันล้านบาท ซึ่งเป็นไปตามที่คาดการณ์ไว้ สะท้อนให้เห็นถึงการตอบรับที่ดีของกลยุทธ์การตลาดในรูปแบบของ ANANDA URBAN CARAVAN นำโครงการพร้อมอยู่ไปเสิร์ฟถึงมือให้กับกลุ่มลูกค้าคนเมือง
รวมถึงการจัดกิจกรรม Roadshow สำหรับการบุกตลาดต่างประเทศตลอดทั้งปี ซึ่งเป็นการสร้างความแตกต่างให้กับโครงการที่เป็น RTM (READY TO MOVE) กว่า 30 โครงการ มูลค่ากว่า 3.4 หมื่นล้านบาท บนทำเลที่ดีที่สุดของกรุงเทพฯ (Blue Chip Location) เพื่อรองรับความต้องการของลูกค้าคนเมืองได้ครบทุกเซกเม้นท์รวมถึงลูกค้าต่างชาติอีกด้วย
สำหรับในปี 66 บริษัทพร้อมเดินหน้าขยายธุรกิจอสังหาริมทรัพย์ทั้งคอนโดมิเนียมและบ้านแนวราบ โดยการเปิดตัวโครงการใหม่ 2 โครงการ ซึ่งเป็นโครงการในระดับแฟลกชิพ มูลค่ากว่า 1.46 หมื่นล้านบาท และความพร้อมสำหรับการโอนกรรมสิทธิ์โครงการไอดีโอ จุฬา-สามย่านที่สามารถเริ่มให้ลูกค้าเข้ามาโอนกรรมสิทธิ์ได้ตั้งแต่ต้นปี เพื่อผลักดันผลการดำเนินงานให้เติบโตตามเป้าหมายที่วางไว้
บริษัทยืนยันในความแข็งแกร่งด้านการเงินรวมถึงศักยภาพในการดำเนินธุรกิจ ทั้งการมีโครงการ Inventory บนทำเลที่ดีที่สุดรองรับการเติบโตของบริษัทอย่างต่อเนื่อง และมั่นใจว่าจะมีรายได้เป็นไปตามเป้าหมายอย่างแน่นอน ในส่วนของการสนับสนุนจากพันธมิตรยังคงได้รับการสนับสนุนเป็นอย่างดีและต่อเนื่อง จากพันธมิตรชั้นนำระดับอินเตอร์เนชั่นแนล และพันธมิตรชั้นนำของไทยเป็นอย่างดีด้วยเช่นกัน